**“Безнең күңелләрдә син, Тукай!”**

 Тамаша залына балаларның Ту­кайга багышлап язган шигырьләре, рәсемнәре, газеталар эленә. Мәктәп китапханәсе Тукай китаплары күр­гәзмәсен әзерли. Тукайның тормыш юлын сурәтләүче рәсемнәр, фо­толар куела.

 **“ Бәйрәм бүген”** җыры яңгырый.

 Сәхнә алдына милли киемнәр киенгән алып баручылар чыга.

**1 нче алып баручы.**

Әйләнәңдә - гөлләр...

Сүзен, гүя,

Шулар аша әйтә күңелләр:

- Туган көнең белән! - дигән сыман

 Елмаялар кебек бу гөлләр.

 **2 нче алып баручы.**

Килә, Килә... Язлар саен сиңа

 Илең килә туган көнеңдә,

Бетми торган гомрен кушкан сыман

Синең бөек, кыска гомергә.

 **1 нче алып баручы.**

Бәйрәмнәрең алда икән әле,

Кара, шагыйрь, бүген текәлеп –

Халкың килде сиңа, мәхәббәтен

Ал чәчәкләр белән күтәреп.

 **2 нче алып баручы**

Син күрмәгән яңа буын килде,

Котлап бүген туган көнеңне:

 Киләчәккә барган улларыңнан

Ишетәсең «Туган тел»еңне.

**«Туган тел»** көе яңгырый.

**1 нче алып баручы.**

Ул ятим дә,

ул мескен дә диеп,

Сөйләнелгән

элек-электән.

 **2 нче алып баручы**

Күз алдына аны

бөек итеп

Китерергә

күпләр күнеккән.

Экранда рәссам М.Ка­заковның «Кечкенә Тукай» рәсеме проекцияләнә. Кушлавыч авылындагы музей-йорт- ны сурәтләгән видеофильм фраг­ментлары күрсәтелә.

**1 нче алып баручы.**

Кушлавыч авылында Мөхәммәтгариф мулла гаиләсендә дөньяга килә булачак шагыйрь.

2 **нче алып баручы.**

Сабый ата-ана мәхәббәтен татып кына кала: ул дөньяга килүгә биш ай да үтми, әтисе вафат була.

  **1 нче алып баручы.**

Габдуллага ике яшь тулганда, аны ярлы карчык Шәрифә тәрбиясенә калдырып, әнисе Мәм­дүдә Сасна авылы мулласына кияүгә китеп бара.

 2 **нче алып баручы.**

 Бераздан ул Габдулланы үз янына алдыра. Әмма бер елдан,1890 елда, Мәмдүдә ханым үлеп китә.

Сәхнә алдына нәни Тукай ро­лендәге бала чыга. Өстендә камзул, читек-кәләпүш. Экранда ул сөйләгән күренешләр проекцияләнә.

**Нәни Тукай.** Мин әнкәмнең җе­назасын күтәреп алып киткәннәрен сизгәч, яланаяк, яланбаш хәлемдә, капка астыннан, үкереп җылый- җылый, йөгереп чыгып: «Әнкәйне кайтарыгыз, әнкәйне бирегез!» - дип, шактый гына җир мәет күтә­рүчеләрдән калмый барганымны хәтерлим.

**1 нче алып баручы.**

Әнисе үлгәч, Габдулла Сасна мулласының өенә сыймый башлый, һәм аны Өчиле авылындагы бабасына кайтаралар.

**Нәни Тукай.** Менә шул фәкыйрь вә шуның өстенә әллә ничә авызлы булган гаилә эченә мин ятим бала булып килеп кергәнмен.

Үги әбинең алты күгәрчене эчен­дә мин бер чәүкә булганга, мине җыласам - юатучы, иркәләним дисәм - сөюче, ашыйсым-эчәсем килсә - кызганучы бер дә булмаган, мине эткәннәр дә төрткәннәр.

Ни күрсәм дә - күргәнмен, ни булса да - булган, һәрничек мин бу гаиләгә сыймаганмын. Бер көнне бабай, үги әбинең киңәше илә булырга кирәк, авылыбыздан Ка­занга бара торган бер ямщикка мине утыртып, Казанга озаткан.

Экранда «Асрамага бала бирәм, кем ала?**»** рәсеме проекциясе.

1. **нче алып баручы.** Кечкенә Габдулланың сабыйлык еллары менә шулай ятимлектә, кимсетелү, кагылу-сугылуларда үткән. Сабый балага бик күп гаиләләрдә булырга, авылдан-авылга, кулдан-кулга күчеп йөрергә туры килгән.

**1 нче алып баручы.** Казан арты авылларының җанга рәхәт бай табигате,тәмле сулы чишмәләре бәләкәй Тукай күңелендә онытылмас тирән эз калдыра һәм шагыйрь бу якты хатирәләрне үзенең үлемсез ши­гырьләренә сала.

 **8 нче сыйныф укучысы Багаутдинова Ландыш башкаруында «Туган авыл» җыры.**

 **2 нче алып баручы.** Кайларда гына йөрсә дә, шагыйрьнең хәтереннән, күзалдыннан туган ягы китми. Егет булып, танылган шагыйрьгә әверелгәч тә, ул уйлары белән шул якларга әйләнеп кайта, Казан урам­нарына да пар атларга утырып килеп керә.

 **1 нче алып баручы.** Габдулла Тукайның балаларга багышлап язылган әсәрләре бик күп. Аның бөеклеге, аның даһилыгы бигрәк тә әнә шул шигырьләрендә, әкиятләрендә ачык күренә.

**2 нче алып баручы.** Тукай балалар белән үзе дә сабыйларча сөйләшә, алар дөньясында яши. Халык әкиятләренә нигезләнеп, берсеннән-берсе матур әсәрләр яза. Шундыйларның берсе - «Кәҗә белән Сарык» әкияте.

 **«Кәҗә белән Сарык»** әкиятеннән өзекләр күрсәтә.(1 нче сыйныф)

**1 нче алып баручы.** Тукайның шигырьләре, әкиятләре кечкенәдән белем

алырга, эш сөяргә, табигатьне яратырга, сакларга өнди. Тырышып эшләргә, белемле булырга чакыра.

**“Кызыклы шәкерт”** шигыре сәхнәләштерелә. (2-4 нче сыйныф)

**“Фатыйма белән Сандугач”** шигыре сәхнәлштерелә (3 нче сыйныф)

Сәхнәдә **«Эш беткәч уйнарга ярый»** шигыре сәхнәләштерелә. (5 нче сыйныф)

 **1 нче алып баручы.** Шагыйрьне мәктәп мәдрәсәләрнең күпчелегендә яшьләргә белем һәм тәрбия бирүне түбән дәрәҗәдә куелуы борчый һәм ул «Таз» шигыре белән наданлыктан ачы көлә.

 **«Таз»** шигыренең эчтәлеге сәхнәләштерелә. (6-7 нче сыйныф)

 **“Су анасы”** сәхнәләштерелә. (8 нче сыйныф)

**“Шүрәле”** сәхнәләштерелә (10 нчы сыйныф)

**1 нче алып баручы.**

Тукай исән.

 Җырыкүңелләрдә,

Яшәсәк тә үзен күрмичә.

Тукай килә моңлы сазын уйнап,

 Шагыйрьләргә тынгы бирмичә.

**2 нче алып баручы.**

Заман таный аны:

Кәләпүштән

Килә иде Кырлай юлыннан...

Сизмәгәндер үзе дә Зур Апушка

Әверелгәнен авыл улыннан.

**1 нче алып баручы.**

Мәхәббәте сүнми кешелекнең:

Гомер үткән саен яңара.

Алгы рәткә куеп һәрбер юлын,

Жырларыңны тыңлый замана.

 **2 нче алып баручы.**

Язларыңны каршы алган чакта

Яшәрәсең кебек тагын да.

Эстафетаң ерак илтер өчен

 Такташларың килә яныңа.

 **1 нче алып баручы.**

Мусаларың кайта илләр гизеп,

Йөрәкләре утта чыныккан.

Елмаерга әзер карашларын

Синең җырың шулай җылыткан.

 **2 нче алып баручы.**

Буын арты буын алмашыныр,

Гасыр арты узар гасырлар.

Шигъриятнең һәйкәленә шулай

Язлар һаман гөлләр ташырлар.

 **1 нче алып баручы.**

Туган көнең бәйрәм итәр вакыт,

Уйна, әйдә, «Тукай маршы»н.

Ишетсен ул

Үзенең алгы сафта

Безнең белән атлап барышын.

 **«Тукай маршы»** яңгырый.

**2 нче алып баручы.**

Республикабызның беренче Президенты Минтимер Шәймиев болай дигән: «Без егерменче гасырда Тукай белән яшәдек, егерме беренче гасырда да аның белән булырбыз. Тукай мирасы яшәгәндә, миллә­тебез дә яшәр. Татар халкы милләт булып яшәгәндә, Тукай да яшәр!»

Кичә **“Туган тел”** җырын күмәкләп җырлау белән тәмамлана.